
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale 



Domnului deputat




Gabriel Ţepelea,



Preşedintele Comisiei pentru cultură, arte, 

mijloace de informare în masă

AVIZ

asupra proiectului de Lege privind publicitatea



Biroul permanent al Camerei Deputaţilor a transmis, cu adresa nr. 249 din 21 iunie 1999, Comisiei pentru drepturile omului, culte şi problemele minorităţilor naţionale, în vederea avizării, proiectul de Lege privind publicitatea.



În şedinţa din 3 noiembrie 1999 Comisia a analizat proiectul de lege şi a hotărât, cu majoritate de voturi, să îi acorde aviz favorabil, cu următoarele amendamente:



Amendamente admise:

	Nr.

crt.
	Articolul 

(textul iniţial)
	Amendamentul propus

(autorul)

Text adoptat de comisie
	Motivare

	0.
	1.
	2.
	3.

	1.
	    Art. 11 – “Se interzice publicitatea explicită pentru produsele din tutun:”
	     Comisia a hotărât, cu majoritate de voturi, reformularea textului de început al art. 11 astfel:

    “Se interzice publicitatea sub orice formă pentru produsele din tutun”.

    
	    Formularea din textul adoptat de Senat nu corespunde în totalitate prevederilor Directivei 89552/EEC modificată prin Directiva 97/36/CE, prin care este stabilită interdicţia tuturor formelor de publicitate prin televiziune şi teleshoping pentru ţigări şi alte produse din tutun.

	2.
	    Art. 11 - “Se interzice publicitatea explicită pentru produsele din tutun:

    b) în presa scrisă, pe prima şi a patra copertă a materialelor tipărite”.
	    La propunerea domnului deputat Wittstock 

Eberhard-Wolfgang a fost acceptată înlocuirea sintagmei “a patra” cu vocabula “ultima” din textul literei b)  a art. 11 rezultând următoarea redactare: 

    “b) în presa scrisă, pe prima şi ultima copertă a materialelor tipărite”.    
	    O formulare mai exactă şi mai bine adecvată la realitatea materialelor tipărite.

	3.
	    Art. 16 – “Se interzice publicitatea, în alte locuri decât cele de comercializare, pentru orice tip de arme, muniţii, explozivi, metode şi mijloace pirotehnice, cu excepţia armelor destinate pentru vânzare sau sport, şi a celor de panoplie”.
	     Spre partea finală a textului art. 16 s-a înlocuit, la propunerea domnului deputat Liviu Alexandru Mera, vocabula “vânzare” cu vocabula “vânătoare”. Ca urmare, textul va avea următoarea redactare:

     “Se interzice publicitatea, în alte locuri decât cele de comercializare, pentru orice tip de arme, muniţii, explozivi, metode şi mijloace pirotehnice, cu excepţia armelor destinate pentru vânătoare sau sport, şi a celor de panoplie”.


	    Pentru a se corecta o greşeală materială strecurată în varianta adoptată de Senat.

	Nr.

crt.
	Articolul 

(textul iniţial)
	Amendamentul propus

(autorul)

Text adoptat de comisie
	Motivare

	0.
	1.
	2.
	3.

	4.
	    Art. 24 (1) – “Constituie contravenţii, dacă nu au fost săvârşite în astfel de condiţii încât potrivit legii penale să fie considerate infracţiuni şi se sancţionează după cum urmează:”.
	    Domnul deputat Liviu Alexandru Mera a propus o modificare redacţională a textului alin. (1) al art. 24, sugestie însuşită şi de membrii Comisiei. În consecinţă, alin. (1) al 

art. 24 va avea următoarea redactare: 

    “Constituie contravenţii, dacă nu au fost săvârşite în astfel de condiţii încât potrivit legii penale să fie considerate infracţiuni, următoarele fapte şi se sancţionează astfel:”.

    Amendamentul a fost admis de membrii comisiei cu unanimitate de voturi.
	    Pentru o mai clară formulare a textului.

	5.
	    Art. 24 (2) – “Sancţiunile se pot aplica şi persoanelor juridice”.
	    Domnul deputat Liviu Alexandru Mera a propus modificarea alin. (2) al 

art. 24 după cum urmează:

    “Amenzile se aplică şi persoanelor juridice”.

    Amendamentul a fost admis de membrii comisiei cu unanimitate de voturi.
	    Pentru a se preîntâmpina ambiguitatea din formulare şi pentru a nu se adopta o poziţie selectivă, în materie de sancţiuni, vis-à-vis de persoanele juridice.


PREŞEDINTE,

Marţian Dan

